Der kan sagtens være julesne i luften over Nordjylland, når danskerne rundt om i landet sætter tænderne i anden, gåsen eller flæskestegen - er der stadig en lille chance for vi kan få lokal hvid jul. Gammel kold polarluft, der juleaften blæser ind over Danmark med kraftige byger kan give julesne - i det mindste i luften. Når bygerne bevæger sig ind over landet, er luften så tør, at der på trods af varmegrader kan falde sne i den nordlige del af Jylland, lyder det fra TV2 Vejret. Smeltning og fordampning af sneen får temperaturen til at falde - og snefnuggene ventes fra juleaftensdag om eftermiddagen at kunne nå hele vejen ned til jorden. Sandsynligvis bliver det slud eller tøsne, der falder - men det kan ikke udelukkes, at der i Nordjylland kan falde sne, som også lægger sig på jorden. Sker det allerede i løbet af eftermiddagen, så har vi lokal hvid jul. Den hvide jul afgøres nemlig kl. 16 juleaftensdag - ved kirketid. Det mest sandsynlige er, at vi skal længere hen på juleaften før julesneen kan dale over dele af landet.

Opsummering:
Der kan være julesne i luften over Danmark juleaften.